section_heading: Život i običaji Gé Indijanaca
paragraph_text: Ge-Indijanci stanovnici su istočnog Brazila, lovci, sakupljači i ribari, ali također i uzgajivači slatkoga krumpira i 'yam'-a. Tehnologija im je dosta jednostavna, odjeća oskudna, a kod nekih plemena među-seoske organizacije nema ili gotovo nema. Kuće su im često složene od kosih krovova protiv nevremena. –Osim kod patrilokalnih Sherente-jaca, te Apinayea, Timbira i Kayapoa koji imaju matrilokalno uređenje, vođenje porijekla kod ostalih nije jasno. –Svakako je najpoznatija Ge ustanova 'trke sa stablom'. Kraho Indijanci ove štafetne trke održavali su nakon zajedničkog lova. Kod nekih Ge-skupina ove trke imale su čas zabavni, čas svečani karakter. Ratnici Gesa morali su se podvrgavati strogim tabuima jela nakon što bi ubili neprijatelja. Kroz to vrijeme morao se ratnik povući na neko mjesto i nije se smio prati. Ovo 'čišćenje' moglo je trajati od 10 pa do mjesec dana. Postao bi 'čist' tek nakon zaključnog kupanja. –Mitologija Ge-plemena izuzetno je bogata. Claude Lévi-Strauss u svojim Mitologikama 'Mitologique' sakupio je na jednom mjestu mnogobrojne mitove raznih Ge-plemena. Jaguar, čuvar vatre, u njima je čest gost. Svih Gesa danas ima možda oko 50,000.